Universitato de Santiago de Ĉilio

La Universitato de Santiago de Ĉilio (hispane Universidad de Santiago de Chile, akronime USACH, kutime mallongigita Universitato de Santiago) estas unu el la plej malnovaj publikaj universitatoj en Ĉilio. Ĝi estas membro de la Konsorcio de Publikaj Universitatoj de Ĉilio kaj la Konsilio de Rektoroj de Ĉiliaj Universitatoj. Historio La institucio naskiĝis kiel Lernejo de Artoj kaj Karieroj (hispane Escuela de Artes y Oficios) en 1849 fare de Ignacy Domeyko, sub la registaro de Manuel Bulnes. Ĝi fariĝis Teknika Universitato de la Ŝtato (hispane Universidad Técnica del Estado) en 1947, kun diversaj kampusoj tra la tuta lando. En 1981, kiel sekvo de reformo pri alteduko sub la diktaturo de Augusto Pinochet, ĝi fariĝis tio, kio nun estas konata kiel Universidad de Santiago de Chile kun ĉiuj agadoj centritaj en ununura kampuso de 340 000 m² en la ĉefurbo Santiago de Ĉilio. Organizo La universitato endomigas pli ol 18000 bakalaŭrajn studentojn en 66 diversaj ĉeffakoj, en la jenaj fakoj : Inĝenierarto (Ingeniería), Bakalaŭra Programo pri Artoj kaj Sciencoj (Bachelorato), Komerca Administrado kaj Ekonomiko (Administración y Economía), Kemio & Biologio (Química y Biología), Medicinaj Sciencoj (Ciencias Médicas), Sciencoj (Ciencias), Homstudoj (Humanidades), Lernejo de Arkitekturo (Escuela de Arquitectura), kaj Fako de Teknologio (Facultad Tecnológica). Referencoj Eksteraj ligiloj Oficiala retejo Sistemo de Takso de la Universitato de Santiago de Ĉilio (USACH )